《天禧寺阿育王塔》
宋代·马之纯

两山回处是为干，有塔亭亭高似山。
不但装严增梵刹，可能形胜助城关。
灯明星斗挂林木，铃动天风吹佩环。
陌上行人遥见此，有时东往又西还。

作者简介：婺州东阳人，字师文，号野亭。孝宗隆兴元年进士。知徽州比较务。受知张栻，潜心经籍，究极六经诸子百家，人称茂陵先生。宁宗庆元间主管江东转运司文字。有《尚书中庸论语说》、《周礼随释》、《左传类编》、《纪事编年》及诗文集。